SHBA, Departamenti i Sigurisë Kombëtare harton raporte për gazetarët
Agjencia njoftoi se sekretari në detyrë i DHS-së kishte ndaluar mbledhjen e informacionit mbi gazetarët dhe kishte urdhëruar kryerjen e një hetimi mbi këtë çështje. 
Departamenti amerikan i Sigurisë Kombëtare (DHS) njoftoi të premten se ka urdhëruar agjentët që të ndalojnë përpilimin dhe qarkullimin e "raporteve të zbulimit" me subjekt gazetarët. Vendimi erdhi një ditë pasi gazeta "Washington Post" bëri të ditur se një zyrë e DHS-së kishte hartuar tre raporte mbi dy gazetarë që kishin mbuluar demonstratat në Portland të Oregonit, të cilat u ishin shpërndarë agjencive federale të zbatimit të ligjit. Raportet, të përpiluara nga zyra e Zbulimit dhe Analizës, vinin në dukje se gazetarët kishin botuar dokumente që kishin dalë pa leje nga agjencitë federale, por që përmbanin informacion të paklasifikuar në lidhje me vendosjen e agjentëve federalë gjatë protestave në Portland. Zyra ka si detyrë të integrojë informacionet e zbulimit të DHS-së dhe të shpërndarje informacionit tek autoritetet shtetërore e lokale si dhe partnerët privatë. Në një deklaratë, zyra e Zbulimit tha se sekretari në detyrë i DHS-së, Chad Wolf kishte pezulluar mbledhjen e informacionit mbi gazetarët dhe kishte urdhëruar kryerjen e një hetimi. "", tha zëdhënësi i DHS-së, Alexei Woltornist. "", tha më tej ai. Media amerikane njoftoi gjithashtu se DHS-së kishte larguar nga detyra zyrtarët përgjegjës për hartimin e raporteve mbi gazetarët. Njoftimet rreth raporteve të zbulimit vijnë mes trazirash në Portland dhe në qytetin e Nju Jorkut, ku oficerë të zbatimit të ligjit, por pa uniformë janë parë duke futur protestues në furgonë që gjithashtu nuk kishin asnjë shenjë që dalluese se i përkisnin policisë. Sipas gazetës “Washington Post” raportet e zbulimit përmbajnë imazhe dhe postime në tweeter nga Mike Baker, një gazetar i “The New York Times” dhe Benjamin Wittes, kryeredaktor i “Lawfare”, një blog që përqendrohet tek siguria e politika kombëtare. Raportet përfshinin numrin e pëlqimeve që kishin marrë postimet si dhe ripostimet në tweeter apo në mediat e tjera sociale. Zoti Baker është raportuar për dy memorandume të brendshme të DHS-së në lidhje me protestat dhe trazirat në Portland. Në një postim në Twitter në lidhje me raportet e zbulimit, zoti Wittes shkruante se ai po shqyrtonte opsionet e tij ligjore. "”. Analistët thonë se veprimi i struktuarave të zbatimit të ligjit mund të jetë një kërcënim për Amendametin e Parë të Kushtetutës që mbron lirinë e fjalës në SHBA.